**M-am oprit în timpul nevenit**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am oprit în timpul nevenit

Eu m-am închis demult în nostalgie

Și-am dat speranța cu parfum de mosc

Pe-același guler prins de nevralgie;

Azi: iartă-mă că nu te mai cunosc.

Am scris cândva poeme despre viață

Că viața m-a întors din drumul ei

Și versurile mă pierdeau prin ceață

Precum mireasma anilor prea grei.

N-am înțeles ce e singurătatea

Și am plecat să o-ntâlnesc la drum

Acolo unde se-mpărțea dreptatea,

Dar n-am putut să o zăresc nicicum.

Am rupt din grădinița mea o floare

Ca pe tăcerea care o strivea

Și din fereastră am strigat la soare

Fiindcă-n poema vieții-mi dogorea.

Am rătăcit poemele-ntr-o carte,

Atunci, s-a legănat întregul burg

De supărare el s-a dus departe,

Iar eu m-am îndreptat înspre amurg.

Am dat speranța cu parfum de stele

Să luminez ca albul infinit

Eternitățile, s-ating cu ele

Și m-am oprit în timpul nevenit.